SIT ने जारी की लखीमपुर खीरी हिंसा के संदिग्धों की तस्वीरें, पहचानें और सूचना दें
पुलिस ने कुछ मोबाइल नंबर जारी किए हैं, जिन पर कॉल करके जारी की गई तस्वीरों में मौजूद संदिग्धों की जानकारी पुलिस को दी जा सकती है।
लखीमपुर खीरी: लखीमपुर खीरी हिंसा मामले की जांच कर रही उत्तर प्रदेश पुलिस की SIT ने कुछ संदिग्धों की तस्वीरें जारी करते हुए लोगों से उनके बारे में जानकारी देने की अपील की है। पुलिस विभाग की ओर से कहा गया कि, 'उत्तर प्रदेश के लखीमपुर खीरी में हुई हिंसा के मामले में SIT ने घटना में शामिल कुछ संदिग्ध लोगों की तस्वीरें जारी की हैं। SIT ने लोगों से इन संदिग्धों के बारे में सूचना देने की भी अपील की है। सूचना देने वाले लोगों को उचित पुरस्कार दिया जाएगा।'Image Source : UP POLICESIT ने जारी की लखीमपुर खीरी हिंसा के संदिग्धों की तस्वीरें, पहचानें और सूचना देंपुलिस ने एक प्रेस विज्ञप्ति जारी करते हुए कहा, 'लखीमपुर खीरी के तिकुनिया थानाक्षेत्र में दिनांक 03.10.2021 को हुई घटना की जांच काइम ब्रान्च की SIT कर रही है। जांच में साक्ष्य संकलन के दौरान टीम को कुछ वीडियो/फोटो प्राप्त हुए हैं, जिनमें घटना में शामिल सदिग्धों की उपस्थिति दिखाई दे रही है। पहचान के लिए उनकी तस्वीरें जारी की जा रही हैं। आम जनता से अपील की जाती है कि तस्वीरें देखकर संदिग्धों को चिन्हित कर उनका नाम, पता उपलब्ध करांए।'Image Source : UP POLICESIT ने जारी की लखीमपुर खीरी हिंसा के संदिग्धों की तस्वीरें, पहचानें और सूचना देंप्रेस विज्ञप्ति में कहा गया कि 'संदिग्धों की पहचान करने/सूचना देने वाले को उचित धनराशि पुरस्कार के रूप में दी जायगी और उसका नाम पता गोपनीय रखा जाएगा।' इसके साथ ही पुलिस ने कुछ मोबाइल नंबर भी जारी किए हैं, जिन पर कॉल करके जारी की गई तस्वीरों में मौजूद संदिग्धों की जानकारी पुलिस को दी जा सकती है।